钦定古今图书集成/理学汇编/文学典/第086卷 > 金似孙
## 钦定古今图书集成/理学汇编/文学典/第086卷 > 金似孙

按《金华府志》：“似孙字叔肖，架阁之焱之子，号兰庭。其
先在宋为富家。自少隽敏强记，工举子业。文科既废，
遂一意于诗。清新警拔，有思致，善讽切人。又傲俗寡
交，好使酒，多与人忤。既郁不施，家事益落，感激悲愤，
一发于赋咏。吴师道称其负才不屑于俗，殆古之所
谓狷者。”其诗触事感时，亦足以附于风人之列云。